cyanic-selkie/wikianc huggingface dataset:
Α΄ κατηγορία πετοσφαίρισης ανδρών Κύπρου 2017-18
Υποβιβασμός
Πηγή : Α΄ κατηγορία 2017-18
Τελική κατάταξη
Η τελική κατάταξη των ομάδων μετά την ολοκλήρωση των play off ήταν:
Πηγές
Κατηγορία:Α΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 2017 Κατηγορία:Πετοσφαίριση το 2018
Πολ Ραντ (ηθοποιός)
Ο Πολ Στίβεν Ραντ (αγγλικά: Paul Stephen Rudd) (γενν. 6 Απριλίου 1969) είναι Αμερικανός ηθοποιός και σκηνοθέτης. Σπούδασε θέατρο στο Πανεπιστήμιο του Κάνσας και στην Αμερικανική Ακαδημία Δραματικών Τεχνών, πριν κάνει το ντεμπούτο του ως ηθοποιός το 1991. Έλαβε ένα αστέρι στη Λεωφόρο της Δόξας στο Χόλυγουντ τον Ιούλιο του 2015. Ονομάστηκε στον κατάλογο Forbes Celebrity 100 το 2019. Το 2021 ανακηρύχθηκε από το περιοδικό People ως ο «Πιο σέξι άντρας εν ζωή».
Οι ταινίες του περιλαμβάνουν: Το κορίτσι του Μπέβερλι Χιλς (1995), Η Νύχτα με τις Μάσκες: Η Κατάρα του Μάικλ Μάγιερς (1995), Ρωμαίος και Ιουλιέτα (1996), Αίσθημα μετ' εμποδίων (1998), Υγρό, καυτό, αμερικανικό καλοκαίρι (2001), Ο παρουσιαστής: Ο θρύλος του Ron Burgundy (2004), Παρθένος, ετών 40 (2005), Με την πρώτη (2007), Καλά 40 (2012), Από γιάπηδες... χίπηδες! (2012), Χωρίς λόγια (2018), Οι βασικές αρχές της φροντίδας (2016), Ένα φανταστικό σπίτι (2018) και Ghostbusters: Afterlife (2021), και Χελωνονιντζάκια: Μεταλλαγμένος Χαμός (2023). Έχει επίσης υποδυθεί τον Ant-Man στο Κινηματογραφικό Σύμπαν της Marvel, εμφανιζόμενος στις Ant-Man (2015), Captain America: Εμφύλιος Πόλεμος (2016), Ο Ant-Man και η Σφήκα (2018), Εκδικητές: Η Τελευταία Πράξη (2019), και Ant-Man και Wasp: Κβαντομανία (2023) και στη σειρά κινουμένων σχεδίων What If...? (2021).
Εκτός από την κινηματογραφική του καριέρα, ο Ραντ έχει εμφανιστεί σε πολλές τηλεοπτικές εκπομπές, συμπεριλαμβανομένης της κωμικής σειράς Τα Φιλαράκια του NBC ως Mike Hannigan, ως guest εμφάνιση στις Tim and Eric Awesome Show, Great Job!, Reno 911! και Parks and Recreation, και έχει παρουσιάσει επίσης το Saturday Night Live πολλές φορές. Πρωταγωνίστησε σε έναν διπλό ρόλο στην κωμική σειρά του Netflix Η ζωή με τον εαυτό μου, η οποία του χάρισε μια υποψηφιότητα για Χρυσή Σφαίρα Καλύτερου Ηθοποιού - Τηλεοπτική Σειρά Μιούζικαλ ή Κωμωδία. Πρωταγωνίστησε στη μίνι σειρά The Shrink Next Door (2021).
Μαρία Άντζελα Αικατερίνη των Έστε
Η Μαρία Άντζελα Κατερίνα (ιταλ. Maria Angela Caterina, 1 Μαρτίου 1656 - 16 Ιουλίου 1722) από ον Οίκο των Έστε ήταν κόρη στρατηγού του δούκα της Μόντενα και με τον γάμο της έγινε πριγκίπισσα του Καρινιάνο.
Βιογραφία
Ήταν κόρη του Μπόρσο στρατηγού (γιου του Τσέζαρε, δούκα της Μόντενα, και της Βιργινίας των Μεδίκων-Τοσκάνης) και της ανιψιάς του Ιππολύτης των Έστε, κόρης του Λουδοβίκου κυρίου του Μοντέκιο & Σκανιάνο (γιου του Καίσαρα δούκα της Μόντενα).
Οικογένεια
Παντρεύτηκε το 1684 τον Εμμανουήλ Φιλιβέρτο του Οίκου της Σαβοΐας, πρίγκιπα του Καρινιάνο, και είχε τέκνα:
Ιμπραϊμά Φαλ Φάι
Ο Ιμπραϊμά Φαλ Φάι (Ibrahima Fall Faye, γεννήθηκε 10 Ιανουαρίου 1997) είναι Σενεγαλέζος επαγγελματίας καλαθοσφαιριστής για την ΑΣ Μονακό του Γαλλικού Πρωταθλήματος (LNB Pro A) και της εθνικής ομάδας καλαθοσφαίρισης της Σενεγάλης.
Επαγγελματική σταδιοδρομία
Ο Φαλ Φάι έπαιξε στις νεανικές ομάδες της Ελάν Σαλόν. Έπαιξε σε 9 αγώνες στο Γαλλικό Πρωτάθλημα κατά τη διάρκεια της περιόδου 2016–17. καθώς και σε τρεις αγώνες στο FIBA Europe Cup και σε έναν στο Κύπελο Ηγετών του 2017.
Στις 7 Ιουλίου 2019, ο Φαλ Φάι υπέγραψε διετές συμβόλαιο με την Τέλενετ Άντβερπ Τζάιαντς.
Στις 27 Φεβρουαρίου 2021, ο Φαλ Φάι υπέγραψε με την ΑΣ Μονακό του Γαλλικού Πρωταθλήματος.
Πορεία στην Εθνική ομάδα
Ο Φαλ Φάι υπήρξε μέλος της εθνικής ομάδας καλαθοσφαίρισης της Σενεγάλης. Έπαιξε στο Παγκόσμιο Κύπελλο Καλαθοσφαίρισης της FIBA του 2019.
Παραπομπές
Κατηγορία:Σενεγαλέζοι καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές ΑΣ Μονακό Κατηγορία:Καλαθοσφαιριστές Ελάν Σαλόν Κατηγορία:Σέντερ Κατηγορία:Καλαθοσφαιριστές Άντβερπ Τζάιαντς Κατηγορία:Καλαθοσφαιριστές Παγκοσμίου Κυπέλλου 2019
Ναυμαχία του Ναυαρίνου
Η ναυμαχία του Ναυαρίνου έγινε στις 20 Οκτωβρίου του 1827, κατά τη διάρκεια της ελληνικής επανάστασης (1821-1832) στον κόλπο Ναυαρίνο, στη δυτική ακτή της χερσονήσου της Πελοποννήσου στο Ιόνιο Πέλαγος.
Η εξέλιξη των γεγονότων
Ενώ οι δημοκρατικές κυβερνήσεις Ηνωμένου Βασιλείου και Γαλλίας, παρασυρμένες και από τον φιλελληνισμό των ψηφοφόρων τους, έστελναν δυνάμεις στην Ελλάδα, η Ρωσία παρέμενε εχθρική. [«Την έκθεση του γραμματέα της Ρωσικής πρεσβείας Σεργκέϊ Ιβάνοβιτς Τουρκγκένιεφ ο οποίος ήταν ο κυριότερος συνεργάτης του πρεσβευτή στην Κωνσταντινούπολη. Ο Τουργκένιεφ έφθασε στην Πετρούπολη στις 5 Σεπτεμβρίου 1821 και υπέβαλε αμέσως την έκθεσή του στον τσάρο.», «Θεωρεί, όμως, τη δημιουργία ενός ισχυρού ελληνικού κράτους, ικανού να υποκαταστατήσει την οθωμανική ισχύ, ακόμα και μακροπρόθεσμα, επικίνδυνη για τα ρωσικά συµφέροντα. Η Ρωσία έσωσε την οθωμανική αυτοκρατορία από τη διάλυση σ’ εκείνη την κρίσιμη στιγμή, γράφει ο Τουργκένιεφ. Αποκηρύσσοντας το κίνημα του Υψηλάντη, καταδικάζοντας την ελληνική εξέγερση µε τις εγκυκλίους προς τους κατά τόπους Ρώσους προξένους και διαβεβαιώνοντας την Πύλη για τη νομιμοφροσύνη της εμπόδισε τη γενίκευση του ξεσηκωμού σε ολόκληρο το ευρωπαϊκό τµήµα της οθωμανικής αυτοκρατορίας και αλλού ίσως. Η Ρωσία, γράφει ο Τουργκένιεφ, δεν είχε στο νου της, τον τελευταίο καιρό, να ελευθερώσει τους ομόθρησκους Έλληνες από τον οθωμανικό ζυγό.», «Η Ρωσία ήταν “φίλη της Πύλης” …», «Κατά τον Τουργκένιεφ όλα αυτά τα μέτρα του υπουργού Εξωτερικών της Ρωσίας, μέτρα συνετά και νόμιμα, επιδοκιμάσθηκαν µε εκδηλώσεις ευγνωμοσύνης από την οθωμανική Κυβέρνηση.» (Κυριάκος Σιμόπουλος: «Πώς είδαν οι ξένοι την Ελλάδα τού 1821», τόμος α΄, Αθήνα 1979, σελ. 162, 163, 164, 172)]. Μόνον όταν φάνηκε ότι η Ελλάς θα γίνει ανεξάρτητο κράτος (µε την υποστήριξη τού Ηνωμένου Βασιλείου και της Γαλλίας), αποφάσισε και η Ρωσία να στείλει στόλο στη ναυμαχία τού Ναυαρίνου, µόνο και µόνο για να µη μείνει απ’ έξω. Θα πρέπει να σημειωθεί ότι τα ρωσικά πολεμικά πλοία ήταν λιγότερα από τα βρετανικά και τα γαλλικά, καθώς και ότι μπήκαν τελευταία στον κόλπο. Η Γαλλία ένωσε τις άλλες δύο δυνάμεις προκειμένου να αποκατασταθεί ο ηγετικός ρόλος της στις ευρωπαϊκές υποθέσεις μετά από την ήττα της στους Ναπολεόντειους πολέμους. Οι κυβερνήσεις και των τριών δυνάμεων δέχονταν επίσης υπό την έντονη πίεση της εγχώριας κοινής γνώμη τους να ενισχυθούν οι Έλληνες, ειδικά μετά από την εισβολή της Πελοποννήσου, το 1825, από τον υποτελή στους Οθωμανούς Ιμπραήμ Πασά της Αιγύπτου και τις αγριότητες του στρατού του σε βάρος του γηγενούς πληθυσμού.
Οι δυνάμεις συμφώνησαν με τη Συνθήκη του Λονδίνου (1827), περί τα τέλη Ιουνίου, να αναγκάσουν την οθωμανική κυβέρνηση να παραχωρήσει αυτονομία στους Έλληνες και απέστειλαν ναυτικές μοίρες στην ανατολική Μεσόγειο για να επιβάλουν την πολιτική τους αλλά και να καταστείλουν την πειρατεία που έβλαπτε το βρετανικό εμπόριο στην Αν. Μεσόγειο. Η Ελληνική πλευρά με πράξη της 21 Ιουνίου (παλαιό ημερολόγιο) δέχθηκε αμέσως την συμφωνία αλλά ο Ιμπραήμ, που στο μεταξύ ήλεγχε σχεδόν όλη την Πελοπόννησο, ζήτησε προθεσμία έως ότου λάβει εντολές από την Αίγυπτο και την Κωνσταντινούπολη. Ο ίδιος υποσχέθηκε ότι ο στόλος του δεν θα εξέλθει από την Πύλο πριν έλθουν οι διαταγές που περιμένει.
Διοικητής του συμμαχικού στόλου ανέλαβε ο αντιναύαρχος Εδουάρδος Κόδριγκτον (Sir Edward Codrington) ο οποίος από το 1826 είχε τοποθετηθεί ως ανώτατος διοικητής του βρετανικού στόλου της Μεσογείου.
Την 6η Σεπτεμβρίου (παλαιό ημερολόγιο) συνέβη ναυτικό επεισόδιο μεταξύ βρετανικών και τουρκοαιγυπτιακών πλοίων στα παράλια της Παρνασσίδας (εκεί όπου πολλά χρόνια αργότερα δημιουργήθηκε η κωμόπολη της Ιτέας και συγκεκριμένα στην τότε θέση Σκάλα Σαλώνων), όπου το ατμόπλοιο "Καρτερία" με κυβερνήτη το Φρανκ Χέιστινγκς κατέστρεψε 6 μικρά τουρκικά σκάφη και ένα αλγερινό. Μετά από αυτό, την 19 Σεπτεμβρίου, σημαντική μοίρα του τουρκοαιγυπτιακού στόλου παραβίασε την υπόσχεση και απέπλευσε από την Πύλο για να τιμωρήσει τα βρετανικά πλοία. Ο ναύαρχος Κόδριγκτον ορμώμενος από τη Ζάκυνθο με δύο μόνο πλοία (μέρος του στόλου του είχε σταλεί στη Μάλτα για επισκευές) ανάγκασε την τουρκοαιγυπτιακή μοίρα να επιστρέψει στο λιμάνι αλλά ο Ιμπραήμ έστειλε στρατό στην ξηρά όπου προέβη σε εμπρησμούς και καταστροφές των καλλιεργειών ως αντίποινα. Ο καπετάνιος Χάμιλτον που αποβιβάστηκε στη ξηρά μαζί με Ρώσο αξιωματικό, σε αναφορά του προς τον Κόδριγκτον ανέφερε ότι πυκνοί καπνοί αναδύονταν, και γυναίκες και παιδιά πέθαιναν από την πείνα μη έχοντας για τροφή τίποτα περισσότερο από χόρτα. Κάποιοι είχαν βρει καταφύγιο στα βουνά όπου ο Χάμιλτον υποσχέθηκε να στείλει λίγο ψωμί. Κατέληγε με την εκτίμηση ότι "αν ο Ιμπραήμ παραμείνει στην Ελλάδα, περισσότερο από το ένα τρίτο των κατοίκων θα λιμοκτονήσει". Μετά από αυτή την αναφορά οι τρεις ναύαρχοι έστειλαν επιστολή διαμαρτυρίας προς τον Ιμπραήμ, αλλά έλαβαν την απάντηση ότι αυτός ήταν άφαντος.
Οι τρεις επικεφαλής, αντιναύρχος Κόδριγκτον, υποναύαρχος Δεριγνύ (ιππότης De Rigny) και υποναύαρχος Χέιδεν την 18η Οκτωβρίου (νέο ημ/γιο) έκριναν ότι δεν πρέπει να παραμείνουν θεατές των βιαιοπραγιών των Οθωμανών. Προηγουμένως ο Τζώρτζ Κάνιγκ είχε δώσει στον Κόδριγκτον τη δική του ερμηνεία της Συνθήκης του Λονδίνου: "Αν δεν εισακουσθεί ο λόγος σας, μεταχειριστείτε τα πυροβόλα".
Μετά από αυτό οι ναύαρχοι συμφώνησαν ότι ο Ιμπραήμ παραβιάζει τις συμφωνίες και απαίτησαν από αυτόν να αποπλεύσουν τα πλοία του προς Αίγυπτο ή Κωνσταντινούπολη αλλιώς θα του επιτεθούν. Ο συμμαχικός στόλος εισήλθε στην Πύλο την 8/20 Οκτωβρίου και άρχισε να παίρνει θέσεις μάχης. Ο Κόδριγκτον, πάνω στο πλοίο του "Ασία" (84 πυροβόλα), έλαβε μήνυμα ότι "ο Ιμπραήμ δεν είχε δώσει την άδεια για να εισέλθει ο συμμαχικός στόλος στο λιμάνι", στο οποίο απάντησε ότι "δεν ήλθε για να λάβει διαταγές αλλά για να δώσει" και ότι "αν ριχτεί πυροβολισμός κατά του συμμαχικού στόλου θα καταστρέψει τον τουρκικό, και ότι δεν θα λυπηθεί αν του δοθεί αυτή η ευκαιρία.»
Μια βρετανική λέμβος με σημαία κήρυκος προσέγγισε ένα αιγυπτιακό πυρπολικό με σκοπό να του ζητήσει να απομακρυνθεί. Οι Αιγύπτιοι πυροβόλησαν πρώτοι και σκότωσαν αξιωματικό που επέβαινε στη λέμβο. Ακολούθησε ανταλλαγή πυροβολισμών και σκοτώθηκαν ή τραυματίστηκαν περισσότεροι ναυτικοί μέσα στη λέμβο. Παρόμοιο επεισόδιο έγινε και σε άλλο σημείο. Από τον οθωμανικό στόλο ρίχτηκαν πυροβολισμοί και προς το πλοίο Sirene του Γάλλου ναυάρχου. Ο Κόδριγκτον έστειλε τον Έλληνα πρωρέα Μιχαήλ να ζητήσει από τον Αιγύπτιο ναύαρχο να παραμείνει ουδέτερος. Αφού ο Μιχαήλ παρέδωσε το μήνυμα, ενώ επέστρεφε στη λέμβο δέχθηκε εν ψυχρώ πυροβολισμό από Τούρκο ναυτικό, ο οποίος διέκρινε ότι ο απεσταλμένος του Άγγλου ναυάρχου ήταν Έλληνας. Ο Δεριγνύ από την πλευρά του ζήτησε επίσης από την πλησίον του Αιγυπτιακή φρεγάτα να μην ανοίξει πυρ. Ωστόσο, η ένταση δεν ήταν δυνατόν πλέον να ελεγχθεί. Ο τουρκοαιγυπτιακός στόλος, κρίνοντας ότι έχει υπεροχή άνοιξε πυρ κατά συμμαχικών πλοίων και η ναυμαχία άρχισε σε όλη τη διάταξη των πλοίων. Ο τουρκοαιγυπτιακός στόλος υπερτερούσε αριθμητικά και ταυτόχρονα υποστηριζόταν από πυροβόλα των γύρω φρουρίων. Σε κρίσιμη στιγμή της ναυμαχίας μπήκε στο λιμάνι ο Ρωσικός στόλος αποτελούμενος από οκτώ πλοία. Λεπτομερείς περιγραφές της μάχης αναφέρουν ότι τα πλοία ήταν τόσο κοντά μεταξύ τους, ώστε εμπλέκονταν τα ξάρτια τους οι δε ναύτες έβαλαν ακόμα και με πιστόλια. Μέχρι ώρα 5 το απόγευμα τα πλείστα των τουρκοαιγυπτιακών πλοίων είχαν καταστραφεί ή παραδοθεί. Οι απώλειες των Οθωμανών υπολογίζονταν σε 6.000 ενώ μόνο πάνω στην τουρκική και αιγυπτιακή ναυαρχίδα οι νεκροί και οι τραυματίες ήταν περίπου 1.000. Από τη συμμαχική πλευρά οι νεκροί και τραυματίες ήταν 654 άνδρες εκ των οποίων 272 Βρετανοί, 184 Γάλλοι και 198 Ρώσοι. Ο Δεριγνύ ανέφερε ότι "στην ιστορία δεν υπήρξε μεγαλύτερη καταστροφή στόλου". Στη διάρκεια της μάχης το "Ασία" είχε δεχτεί πάνω από 170 βολές και είχε πάθει ζημιές στην εξάρτησή του. Ο Κόδριγκτον δέχτηκε μια βολή μουσκέτου που του τρύπησε το μανίκι στο ύψος του καρπού ενώ το ρολόι και το πανωφόρι του καταστράφηκαν από θραύσματα ξύλου. Επίσης, τραυματίσθηκε και ο γιος του.
Την επομένη ημέρα οι σύμμαχοι απαίτησαν από τον Ιμπραήμ, που στο μεταξύ είχε καταφύγει στα βουνά της Μεσσηνίας, να υψώσει λευκή σημαία σε όλα τα φρούρια με την απειλή ότι αν ριχτεί έστω και ένας πυροβολισμός θα θεωρηθεί ως κήρυξη πολέμου. Οι Οθωμανοί αποδέχτηκαν και υπεγράφη ανακωχή πάνω στη ναυαρχίδα του Κόδριγκτον.
Αυτός την επομένη της ναυμαχίας απέστειλε επιστολή προς το Ναυαρχείο όπου περιέγραφε με λεπτομέρειες τη ναυμαχία και τις απώλειες. Ανέφερε ότι η μάχη ήταν απαραίτητη για να τηρηθούν οι όροι που είχαν προβλεφθεί από τη συνθήκη και για να σταματήσει η άγρια εξολόθρευση που διεξήγαγε ο Ιμπραήμ.
Η απήχηση του αποτελέσματος της ναυμαχίας
Η κοινή γνώμη στην Ευρώπη, που επί χρόνια παρακολουθούσε την αιματοχυσία του ελληνικού λαού και την απάθεια των ηγετών των μεγάλων κρατών, δέχθηκε με μεγάλη χαρά το αποτέλεσμα της ναυμαχίας και το θεώρησε ως νίκη των λαών σε πείσμα των αποφάσεων των πολιτικών ηγεσιών. Ο Γάλλος ακαδημαϊκός Πιέρ Αντουάν Λεμπρίν (1785-1873) έγραψε:
Η Γαλλική κυβέρνηση και ο βασιλιάς της Γαλλίας Κάρολος Ι΄ ένιωσαν βαθιά ικανοποίηση: απευθυνόμενος ο τελευταίος στην εθνοσυνέλευση, είπε: « Η απρόοπτη ναυμαχία στο Ναβαρίνο απέβη ημέρα δόξας για το ναυτικό μας» Είναι επίσης χαρακτηριστικό πως καθώς η ναυμαχία αρχίζει να απεικονίζεται ευρύτατα στην Ευρώπη μέσα από ζωγραφικούς πίνακες, λιθογραφίες και χαλκογραφίες, ο κυριότερος όγκος των έργων αυτών προέρχεται από τη Γαλλία που χαιρέτησε θερμά την κατάληξή της. Στη Βρετανία πολλοί κατέκριναν την απόφαση του Κόδριγκτον ως βιαστική, άχρηστη, αντι-πολιτική, και εκτίμησαν ότι επεκτείνει την ισχύ της Ρωσίας στην Ανατολική Ευρώπη. Η κυβέρνηση έστειλε τον υποναύαρχο Sir John Gore να υποβάλει στον Κόδριγκτον μια σειρά 10 ερωτημάτων για να διερευνήσει την υπόθεση. Τα ερωτήματα προέρχονται από τον Υπουργό Εξωτερικών, Λόρδο Ντάντλεϊ (του κόμματος των Τόρις), και διαβιβάστηκαν μέσω του Ναυαρχείου. Αυτά επιδόθηκαν στον Κόδριγκτον την 4 Δεκεμβρίου, μαζί με φιλοφρονήσεις και την ανακοίνωση ότι προήχθησαν πολλοί από τους αξιωματικούς του. Ο Κόδριγκτον απάντησε επισυνάπτοντας και διάφορα ντοκουμέντα, μεταξύ των οποίων και εμπιστευτικές επιστολές του Κάνινγκ ο οποίος του συνιστά να μην επιδιώξει την πολεμική εμπλοκή αλλά αν χρειαστεί να χρησιμοποιήσει τα κανόνια για να εφαρμόσει τη συνθήκη ειρήνης και να εμποδίσει τον εφοδιασμό στρατευμάτων του Ιμπραήμ. Ο Κόδριγκτον προσθέτει ότι ο Ιμπραήμ απειλούσε με εκδίκηση και καταστροφή όλη την Πελοπόννησο και τους άμαχους κατοίκους της. Επισυνάπτει αναφορές υφισταμένων του, όπως αυτή του Χάμιλτον, που αναφέρουν τις πράξεις του Ιμπραήμ.
Έτσι η Μεγάλη Βρετανία πήρε αποστάσεις από το γεγονός: Οι διάδοχοι του πρωθυπουργού Τζωρτζ Κάνινγκ, η κυβέρνηση Γουέλινγκτον, θεωρώντας την πολιτική του προκατόχου τους υπερβολικά αντιοθωμανική και αποσκοπώντας στην ενίσχυση της Οθωμανικής Αυτοκρατορίας ως ανάχωμα σε πιθανή κάθοδο της Ρωσίας στη Μεσόγειο, χαρακτήρισαν τη ναυμαχία και το αποτέλεσμά της ως απρόοπτο συμβάν, (untoward event), κατά τις προγραμματικές δηλώσεις της τον Ιανουάριο του 1828. Το 1828 ο Κόδριγκτον απηλλάγη από τα καθήκοντά του με το αιτιολογικό ότι επέτρεψε τη μεταφορά Ελλήνων σκλάβων από την Πελοπόννησο προς την Αλεξάνδρεια μέσα στα πλοία του Ιμπραήμ που αποχωρούσαν. Είχε προηγηθεί θόρυβος στο Κοινοβούλιο και την κοινή γνώμη όταν τους πρώτους μήνες του 1828 έφτασαν οι πληροφορίες ότι 5.500 Έλληνες, κυρίως γυναίκες και παιδιά, πωλούνταν στα σκλαβοπάζαρα της Αλεξάνδρειας, κάτι που έφερε σε δύσκολη θέση τη βρετανική κυβέρνηση. Ο Κόδριγκτον απολογήθηκε λέγοντας ότι δεν είχε λάβει διαταγές να αναχαιτίζει πλοία και να κάνει νηοψίες.
Στον αντίποδα αυτής της επίσημης στάσης της κυβέρνησης και του βρετανικού τύπου κινήθηκε το αγγλικό θέατρο το οποίο με παραστάσεις του τίμησε τη νίκη των τριών συμμαχικών στόλων για μια μακρά περίοδο, από τον Νοέμβριο του 1827 και για όλη τη διάρκεια του 1828. Η τουρκική κυβέρνηση αντέδρασε με οργή και απειλές χωρίς να καταφύγει σε ακρότητες. Αυτό οφειλόταν στο ότι θεωρούσε πως η ναυμαχία δεν θα είχε συνέπειες και ότι αν προέβαινε σε θηριωδίες θα ερχόταν σε σύγκρουση με τη μισή Ευρώπη.
Η αποτίμησή της
Η συνδυασμένη οθωμανική και αιγυπτιακή αρμάδα καταστράφηκε από συμμαχική βρετανική, γαλλική και ρωσική ναυτική δύναμη. Είναι η τελευταία σημαντική ναυμαχία στην ιστορία που διεξήχθη εξ ολοκλήρου με ιστιοφόρα σκάφη. Επίσης ποτέ στην ιστορία του πολέμου των κανονιοφόρων ιστιοφόρων δεν βρέθηκαν τόσα πολλά πλοία, με τόσο μεγάλη δύναμη πυρός, συγκεντρωμένα σε ένα τόσο περιορισμένο χώρο.
Οι συγκεντρωμένοι στόλοι των τριών μεγάλων δυνάμεων συνιστούσαν ισχυρή ναυτική δύναμη. Αν και υστερούσαν αριθμητικά του συνδυασμένου οθωμανοαιγυπτιακού στόλου, τόσο σε αριθμό πλοίων όσο και σε μεγάλα πλοία και σε αριθμό πυροβόλων, η τριμερής πλευρά υπερτερούσε σε πειθαρχία, εκπαίδευση και ιδίως σε πείρα στον θαλάσσιο πόλεμο- κυρίως από ναυμαχίες μεταξύ Άγγλων και Γάλλων. Επιπλέον τα πυροβόλα τους, αν και λιγότερα-1324 η τριμερής και 2240 οι Τουρκοαιγύπτιοι- ήταν μεγαλύτερα και επομένως ισχυρότερα σε δύναμη πυρός.
Η καταβύθιση του οθωμανικού μεσογειακού στόλου έσωσε την Ελληνική Επανάσταση από την κατάρρευση προς την οποία έβαινε μετά από 6 και πλέον χρόνια άνισου αγώνα του ελληνικού λαού εναντίον δυνάμεων που επιστράτευε η Οθωμανική Αυτοκρατορία από τα Βαλκάνια, τη Μικρά Ασία, τη Μέση Ανατολή, τη Βόρεια Αφρική, ακόμα και τη Δυτική Ευρώπη (σημειώνεται ότι κατά τη ναυμαχία σε πολλά Αιγυπτιακά πλοία επέβαιναν Γάλλοι αξιωματικοί). Αργότερα απαιτήθηκαν δύο πρόσθετες στρατιωτικές παρεμβάσεις, από τη Ρωσία υπό μορφή ρωσο-τουρκικού πολέμου (1828-9) και από μια γαλλική εκστρατευτική μονάδα στην Πελοπόννησο (γνωστή ως Εκστρατεία του Μωριά), προκειμένου να επιτευχθεί η απόσυρση των οθωμανικών δυνάμεων από την κεντρική και νότια Ελλάδα και να εξασφαλιστεί η Ελληνική ανεξαρτησία.
Οι Γάλλοι, μετά από μια μεγάλη περίοδο περιθωριοποίησης που ακολούθησε την ήττα του Ναπολέοντα, έβρισκαν ξανά τη θέση τους ανάμεσα στις δυνάμεις της Ευρώπης και το Ναυαρίνο θεωρήθηκε μία από τις αποδείξεις του ενεργού ρόλου που κλήθηκαν και πάλι να αναλάβουν στη διαχείριση των ευρωπαϊκών υποθέσεων. Επίσης η νίκη αυτή ήταν γι΄αυτούς μια ηθική ικανοποίηση για την αξία του πολεμικού τους ναυτικού, «που τόσο είχε ταπεινωθεί από την πανωλεθρία του Τραφάλγκαρ».
Εξωτερικοί σύνδεσμοι
Κατηγορία:Ναυμαχίες της Ελληνικής Επανάστασης του 1821 Κατηγορία:Μάχες βρετανικού στρατού Ναυαρίνο Κατηγορία:Μάχες αιγυπτιακού στρατού Κατηγορία:Ιστορία της Μεσσηνίας Κατηγορία:Πύλος Κατηγορία:Δήμος Πύλου - Νέστορος Κατηγορία:Επαρχία Πυλίας
Κύπελλο Πρωταθλητριών Ποδοσφαίρου Ωκεανίας 2017
Το είναι η 16η σεζόν της κορυφαίας διασυλλογικής διοργάνωσης ποδοσφαίρου της Ωκεανίας και διοργανώνεται από την Ποδοσφαιρική Συνομοσπονδία Ωκεανίας. Η πρωταθλήτρια της διοργάνωσης θα αντιπροσωπεύσει την Ωκεανία στο Παγκόσμιο Κύπελλο Συλλόγων 2017. Η Όκλαντ Σίτι ΦΚ κατέκτησε τους 6 προηγούμενους τίτλους.
Προκριματικός Όμιλος
Από εδώ προκρίνεται μόνο η 1η και η 2η του ομίλου.
Δείτε επίσης
Κύπελλο Πρωταθλητριών Ποδοσφαίρου Ωκεανίας
Πηγές
English Wikipedia<br/ > Επίσημος Ιστότοπος
Κατηγορία:Ποδόσφαιρο στην Ωκεανία
Γιεβντοκίγια Μπάλσιτς
Η Γιεβντοκίγια, Јевдокија Балшић / Jevdokija Balšić, ελλην.: Ευδοκία, (απεβ. μετά το 1428) από τον Οίκο των Μάλσιτς, ήταν από τη Ζέτα αριστοκράτισσα και σύζυγος του Ησαύ, δεσπότη των Ιωαννίνων.
Βιογραφία
Η Γιεβντοκίγια ήταν κόρη του Τζούρατζ Α΄ κυρίου της Zέτα και της Θεοδώρας Ντεγιανόβιτς, κόρης τού Ντεγιάν, δεσπότη τού Κουμάνοβo. Γύρω στο 1402 ο Ησαύ ντε Μπουοντελμόντι, δεσπότης των Ιωαννίνων πήρε διαζύγιο από τη δεύτερη σύζυγό του Ειρήνη Σπάτα και νυμφεύτηκε τη Γιεβντοκίγια. Το 1411 απέκτησαν έναν γιο, τον Γεώργιο. Εκείνη τη χρονιά ο Ησαύ απεβίωσε και τον διαδέχθηκε ο Γεώργιος. Η Γιεβντοκίγια προσπάθησε να πάρει τον έλεγχο των Ιωαννίνων στο όνομα τού γιου της. Ωστόσο, δεν ήταν δημοφιλής στους ευγενείς των Ιωαννίνων. Όταν θέλησε να παντρευτεί με Σέρβο ευγενή, καθαιρέθηκε από τους ευγενείς των Ιωαννίνων. Αυτοί έδωσαν την πόλη στον Κάρλο Α΄ Τόκκο, παλατινό κόμη της Κεφαλληνίας και της Ζακύνθου, ανιψιό του Ησαύ.
Μετά την εκδίωξή της, η Γιεβντοκίγια πήγε στην Αυλή του Ιωάννη Zενεβίσι, πρίγκιπα του Αργυροκάστρου. Στη συνέχεια, ταξίδεψε στη Ραγκούσα, όπου έζησε με τον Γεώργιο μέχρι το τέλος της, που έγινε μετά το 1428.
Οικογένεια
Παντρεύτηκε περί το 1402 τον Ησαύ Μπουοντελμόντι δεσπότη των Ιωαννίνων και είχε τέκνο:
Πηγές
Κατηγορία:Πρόσωπα της Σερβικής Αυτοκρατορίας
Τσεχοσλοβακική Τηλεόραση
Η Τσεχοσλοβακική Τηλεόραση (ČST) ιδρύθηκε την 1η Μαΐου 1953 στην Τσεχοσλοβακία. Λειτουργούσε μέχρι τα μεσάνυχτα της 31ης Δεκεμβρίου 1992 προς την 1η Ιανουαρίου 1993, όταν η Τσεχοσλοβακία διαλύθηκε.
Ιστορία
μικρογραφία|Στούντιο έγχρωμων μεταδόσεων μικρογραφία|Το κτίριο της Česká televize (τσεχική τηλεόραση) στην [[Πράγα]] Η ČST ξεκίνησε ως ενιαίο κανάλι, μεταδίδοντας πρόγραμμα καθημερινά για λίγες ώρες. Η πρώτη μετάδοση προγράμματος ήταν μια μικρή παράσταση από τον Φράντισεκ Φιλίποφσκι την 1η Μαΐου 1953. Στις 11 Φεβρουαρίου του 1955, μεταδόθηκε η πρώτη ζωντανή εκπομπή με έναν αγώνα χόκεϊ επί πάγου από την Πράγα.
Όπως όλα τα άλλα μέσα ενημέρωσης στην Κομμουνιστική Τσεχοσλοβακία, ο σταθμός υπόκειντο σε μεγάλη λογοκρισία. Ωστόσο, ως μέρος της διαδικασίας κοινωνικής απελευθέρωσης, το 1968, για λίγες μέρες το ČST προέβαλλε εκπομπές για την Άνοιξη της Πράγας. Ωστόσο, το 1969, το κανάλι επέστρεψε στο ίδιο καθεστώς λογοκρισίας όπως και προηγουμένως, το οποίο επηρέασε και τα υπόλοιπα εθνικά μέσα ενημέρωσης.
Έναρξη δεύτερου καναλιού
Στις 10 Μαΐου του 1970, η Τσεχοσλοβακική Τηλεόραση άρχισε να εκπέμπει ένα δεύτερο κανάλι, το ČST TV2.
Μετακίνηση σε έγχρωμο
Στο τέλος της δεκαετίας, το 1979, εγκαινιάστηκε ένα κτίριο και ένα στούντιο στο Κάβτσι χόρι της Πράγας, το οποίο στέγαζε το τμήμα ειδήσεων της ČST.
Διαίρεση του ČST TV2
Μετά το Νοέμβριο του 1989, το κανάλι αναμορφώθηκε ριζικά. Το πρώτο πρόγραμμα μετονομάστηκε σε F1 (ομοσπονδιακό κανάλι), ενώ το δεύτερο πρόγραμμα διασπάστηκε στο ČTV (Τσεχία) και S1 (Σλοβακία). Στις 14 Μαΐου 1990 εγκαινιάστηκε ένα τρίτο τσεχικό κανάλι, γνωστό ως ΟΚ3 (τσεχία: Otevřený kanál tři, ελληνικά: Ανοικτό Κανάλι τρία), χρησιμοποιώντας τις συχνότητες που προορίζονταν για τα σοβιετικά κανάλια. Ένα παρόμοιο κανάλι για τους Σλοβάκους τηλεθεατές, το ΤΑ 3, δημιουργήθηκε στις 6 Ιουνίου 1991 (εξέπεμψε από τον Αύγουστο του 1991 έως τον Ιούλιο του 1992).
Βελούδινο διαζύγιο και επίδραση στη Τσεχοσλοβακική τηλεόραση
Η ČST εξαφανίστηκε μαζί με την Τσεχοσλοβακία στις 31 Δεκεμβρίου 1992. Ο διάδοχος του στην Τσεχική Δημοκρατία είναι η Τσεχική τηλεόραση. Ο διάδοχος στη Σλοβακία είναι η Slovenská televízia.
Στο τέλος του 1992, λόγω της διάσπασης της Τσεχοσλοβακίας σε δύο ανεξάρτητα κράτη, την Τσεχική Δημοκρατία και τη Σλοβακία, η ČST έκλεισε. Οι νέοι φορείς που προέκυψαν είναι οι παρακάτω:
Παραπομπές
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1953 Κατηγορία:Κρατικοί ραδιοτηλεοπτικοί σταθμοί Κατηγορία:Μέλη της Ευρωπαϊκής Ραδιοτηλεοπτικής Ένωσης Κατηγορία:Πρώην τηλεοπτικοί σταθμοί
Περιγούνη
Στην ελληνική μυθολογία η Περιγούνη ήταν θυγατέρα του ληστή Σίνη του Πιτυοκάμπτη, τον οποίο είχε σκοτώσει ο Θησέας. Στο περιστατικό αυτό η Περιγούνη, βλέποντας από μακριά τα όσα έγιναν, έτρεξε τρομαγμένη και βρήκε καταφύγιο πίσω από κάτι φυτά (βλ. Ιωξίδες). Τότε ο Θησέας πήγε κοντά και της είπε να μη φοβάται και ότι δεν είχε τίποτα με την ίδια. Την πήρε μάλιστα μαζί του και την περιέθαλψε. Γιος της Περιγούνης και του Θησέα ήταν ο Μελάνιππος και γιος του Μελανίππου ήταν ο Ίωξος, ο γενάρχης των Ιωξιδών. Μετά τη γέννηση του Μελανίππου ωστόσο, ο Θησέας πάντρεψε την Περιγούνη με ένα πριγκηπόπουλο, τον Δηίονα, γιο του βασιλιά της Οιχαλίας Ευρύτου.
Πηγή
Περιγουνη Περιγουνη
Κύπρος Χρυσάνθης
Ο Κύπρος Χρύσανθης, ήταν Κύπριος συγγραφέας. Γεννήθηκε στη Λεύκωσια το 1915 και πέθανε το 1998.
Σπούδασε στην Άθηνα Ιατρίκη και εργάστηκε ως παιδίατρος στη Λευκωσία, ενω παράλληλα διδασκε το μαθημα της Υγιεινης στην Παιδαγωγική Ακαδημία και στο Παγκύπριο Γυμνάσιο.Ίδρυσε και διηύθυνε πολλά ιατρικά και λογοτεχνικά περιοδικά (γνωστότερο είναι το λογοτεχνικό περιοδικό Πνευματική Κύπρος (1960-1998), που τιμήθηκε από την Ακαδημία Αθηνών) .Έγραψε ποιήση, πεζογραφήματα, θέατρο και φιλολογικά δοκίμια, και μετάφρασε Ισπανούς ποιητές.
Κατηγορία:Κύπριοι εκδότες Κατηγορία:Κύπριοι λογοτέχνες
Περίφαντας
Στην ελληνική μυθολογία με το όνομα Περίφας ή Περίφαντας είναι γνωστά τα παρακάτω 5 πρόσωπα:
Πηγές
Κατηγορία:Μυθικοί βασιλείς της Αθήνας Κατηγορία:Αρχαίοι Αχαιοί Κατηγορία:Πρόσωπα της ελληνικής μυθολογίας Κατηγορία:Μνηστήρες της Πηνελόπης
Ιορδάνης Βογδάνου
Ο Ιορδάνης Βογδάνου ήταν Έλληνας ποδοσφαιριστής, γεννημένος το 1910, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας δύο πρωταθλήματα Ελλάδος.
Καριέρα
Ο Βογδάνου εντάχθηκε στα τμήματα υποδομής του Άρη το 1925, σε ηλικία δεκαπέντε ετών. Από την επόμενη κιόλας χρονιά, έπαιξε σε διάφορα φιλικά παιχνίδια της ομάδας, ενώ την σεζόν 1927-28 συμμετείχε σε μερικά παιχνίδια του πρωταθλήματος Θεσσαλονίκης, πετυχαίνοντας δύο τέρματα. Στην τελική φάση του πανελλήνιου πρωταθλήματος, αγωνίστηκε στο ματς εναντίον του Ατρόμητου στις 17 Ιουνίου 1928, το οποίο ο Άρης κέρδισε με 3-1 και κατέκτησε τον τίτλο.
Από την σεζόν 1928-29, ήταν βασικό μέλος της ενδεκάδας των "κίτρινων", παίζοντας σε έξι από τα δέκα παιχνίδια του πρωταθλήματος Θεσσαλονίκης και σκοράροντας δύο γκολ. Επίσης, συμμετείχε στους δύο αγώνες μπαράζ κατά του ΠΑΟΚ, όπου ο Άρης κέρδισε με 4-3 στις 2 Ιουνίου 1929.
Για το πρωτάθλημα Θεσσαλονίκης της σεζόν 1929-30, ο Βογδάνου αγωνίστηκε σε εννέα αγώνες και πέτυχε οκτώ γκολ, ενώ έπαιξε και στα τέσσερα παιχνίδια της τελικής φάσης, σκοράροντας τρία τέρματα. Παράλληλα, με το σκοράρισμα, αγωνιζόμενος ως δεξί εξτρέμ, διακρινόταν για την δημιουργία φάσεων τις οποίες αξιοποιούσαν οι Αγγελάκης και Κίτσος.
Την επόμενη χρονιά, ήταν φιναλίστ του κυπέλλου Ελλάδος για δεύτερη φορά, αφού ο Άρης ηττήθηκε αυτή την φορά από τον Εθνικό. Οι "κίτρινοι" κατέκτησαν την πρώτη θέση του Βορείου Ομίλου του πανελλήνιου πρωταθλήματος, φτάνοντας στην δεύτερη θέση στην τελική φάση.
Unity (ταινία)
Το Unity (ελληνικά: Ενότητα) είναι ταινία ντοκιμαντέρ του 2015 σε σενάριο, σκηνοθεσία και παραγωγή του Σον Μόνσον, και είναι η συνέχεια της ταινίας του 2005, Earthlings. Η διήγηση γίνεται από 100 ηθοποιούς, καλλιτέχνες, αθλητές, συγγραφείς, επιχειρηματίες, ηθοποιούς, σκηνοθέτες, στρατιωτικούς και μουσικούς. Η ταινία κυκλοφόρησε σε όλο τον κόσμο στις 12 Αυγούστου 2015.
Παραγωγή
Στις 26 Ιουνίου του 2013, ο Σον Μόνσον ξεκίνησε μια εκστρατεία στο Kickstarter για την ολοκλήρωση και προώθηση της ταινίας, με στόχο την επίτευξη «τουλάχιστον $800.000 για την ολοκλήρωση του post-production και τη διάθεση της ταινίας μέσα σε ένα χρόνο», αλλά η συγκέντρωση χρημάτων ήταν ανεπιτυχής. Μετά το πρώτο μέρος της σειράς του Μόνσον, το Earthlings, πέρασαν περίπου επτά χρόνια για την ανάπτυξη της, τη συγγραφή και την παραγωγή του Unity.
Εξωτερικοί σύνδεσμοι
Κατηγορία:Ταινίες του 2015
Περιφήτης
Στην ελληνική μυθολογία με το όνομα Περιφήτης είναι γνωστά τα παρακάτω τρία πρόσωπα:
Πηγές
Περιφητης Κατηγορία:Άθλοι του Θησέα Κατηγορία:Μυσία
Χριστίνα της Έσσης-Ρότενμπουργκ
Η Χριστίνα, γερμ. Christine (21 Νοεμβρίου 1717 - 1 Σεπτεμβρίου 1778) από τον Οίκο της Έσσης-Κάσσελ ήταν κόρη του λαντγκράβου της Έσσης-Ρότενμπουργκ και με τον γάμο της έγινε πριγκίπισσα του Καρινιάνο.
Βιογραφία
Ήταν η πέμπτη κόρη του Ερνέστου-Λεοπόλδου λαντγκράβου της Έσσης-Ρότενμπουργκ και της Ελεονώρας, κόρης του Μαξιμιλιανού-Καρόλου-Αλβέρτου πρίγκιπα του Λέβενσταϊν-Βέρτχαϊμ-Ρόχεφορτ.
Οικογένεια
Παντρεύτηκε το 1740 τον Λουδοβίκο-Βίκτωρα του Οίκου της Σαβοΐας πρίγκιπα του Καρινιάνο και είχε τέκνα:
Παραπομπές σε πηγές
Κατηγορία:Οίκος της Έσσης Κατηγορία:Πριγκίπισσες του Καρινιάνο Κατηγορία:Πριγκίπισσες της Σαβοΐας
Άγιος Νικόλαος Λαγκαδίων Αρκαδίας
Ο Άγιος Νικόλαος είναι μικρός ορεινός οικισμός της Αρκαδίας, ο οποίος υπάγεται διοικητικά στην Τοπική Κοινότητα Λαγκαδίων του Δήμου Γορτυνίας. Ο πληθυσμός του σύμφωνα με την πιο πρόσφατη εθνική απογραφή, δηλ. αυτήν του 2011, ανέρχεται σε 39 κατοίκους.
Τοποθεσία
Βρίσκεται σε υψόμετρο περίπου 730 μέτρων πάνω από την επιφάνεια της θάλασσας και απέχει -μέσω του οδικού δικτύου- λιγότερο από 3 χιλιόμετρα από τα Λαγκάδια, καθώς και περί τα 58 χιλιόμετρα από την πόλη της Τρίπολης.
Την περιοχή ρέει το ρέμα Λέου, όπου στον οικισμό συμβάλει και με έναν μικρό παραπόταμο που ρέει από βορειοανατολικά καθώς και με άλλον έναν που ρέει από νότια.
Λοιπά στοιχεία
Ο Άγιος Νικόλαος αναγνωρίστηκε επισήμως ως αυτοτελής οικισμός στις 5/4/1981, εντούτοις όμως αποτελεί και συνοικισμό των Λαγκαδίων όπως υφίστανται ως χωριό με ευρύτερη έννοια από αυτήν του οικισμού της τοπικής αυτοδιοίκησης. Κατά την Απογραφή του 2001, ο Άγιος Νικόλαος είχε 82 κατοίκους.
Στην περιοχή υπάρχουν νερόμυλοι, καθώς και οι εκκλησίες του Αγίου Νικολάου -όπου πήρε την ονομασία του ο οικισμός- και του Αγίου Αντωνίου.
Εξωτερικοί σύνδεσμοι
Κατηγορία:Χωριά του νομού Αρκαδίας Κατηγορία:Δήμος Γορτυνίας Κατηγορία:Χωριά του Μαινάλου
Κύριος Κλάιν (ταινία)
Ο Κύριος Κλάιν (γαλλικά: Monsieur Klein) είναι δραματική ταινία γαλλικής-ιταλικής παραγωγής του 1976 σε σκηνοθεσία Τζόζεφ Λόουζι και πρωταγωνιστούν ο Αλέν Ντελόν και η Ζαν Μορό.
Υπόθεση
Παρίσι, Ιανουάριος του 1942. Η Γαλλία καταλαμβάνεται από τους Ναζί.
Ο Ρομπέρ Κλάιν (Αλέν Ντελόν), είναι ένας διάσημος έμπορος τέχνης, Ρωμαιοκαθολικός στο θρήσκευμα και Αλσατός στην καταγωγή, ο οποίος εκμεταλλεύεται τους Γάλλους Εβραίους που πρέπει να πουλήσουν τα έργα τέχνης που κατέχουν για να αντλήσουν μετρητά και να φύγουν από τη χώρα.
Μια μέρα, η τοπική εβραϊκή εφημερίδα, απευθυνόμενη προς αυτόν, παραδίδεται στο σπίτι του. Γνωρίζοντας ο ίδιος ότι ένας άλλος Ρομπέρ Κλάιν που ζει στο Παρίσι, είναι ένας Εβραίος που αναζητείται από την αστυνομία, έστειλε με το ταχυδρομείο την τοπική εφημερίδα σε μια προφανή προσπάθεια να καταστρέψει την κοινωνική του φήμη και να τον κάνει στόχο του επίσημου αντισημιτισμού.
Όταν ο έμπορος τέχνης δεν μπορεί να εντοπίσει τον άλλο Κλάιν, οι αρχές απαιτούν από τον ίδιο να προσκομίσει απόδειξη της γαλλικής μη εβραϊκής καταγωγής του. Ενώ περιμένει να έρθουν τα επίσημα έγγραφα, αγωνίζεται να εντοπίσει τον ομώνυμο του και να μάθει ποια είναι τα κίνητρά του.
Πριν μπορέσει να επιλύσει την κατάσταση με κάθε μέσο, ​​παγιδεύεται στο πογκρόμ των Εβραίων του Παρισιού τον Ιούλιο του 1942. Συνενώνεται με τους Εβραίους που κάποτε ήταν πελάτες του, καθώς επιβιβάζονται σε φορτηγά με προορισμό για το Άουσβιτς.
Βραβεία
Υποψηφιότητες Η ταινία ήταν υποψήφια για τον Χρυσό Φοίνικα στο Φεστιβάλ των Καννών το 1976, αλλά έχασε από τον Ταξιτζή του Μάρτιν Σκορσέζε.
Εξωτερικοί σύνδεσμοι
Κατηγορία:Γαλλικές δραματικές ταινίες Κατηγορία:Γαλλικές ιστορικές ταινίες Κατηγορία:Ιταλικές δραματικές ταινίες Κατηγορία:Ιταλικές ιστορικές ταινίες Κατηγορία:Ταινίες του 1976 Κατηγορία:Ταινίες σε παραγωγή Αλέν Ντελόν Κατηγορία:Γαλλόφωνες ταινίες Κατηγορία:Ταινίες γυρισμένες στο Παρίσι Κατηγορία:Ταινίες σχετικά με το Ολοκαύτωμα Κατηγορία:Ταινίες Β΄ Παγκοσμίου Πολέμου
Πέτρου Λουτσίνσκι
Ο Πέτρου Λουτσίνσκι ( Petru Lucinschi), επίσης ρωσοποιημένο με το πατρώνυμο ως Πιότρ Κιρίλοβιτς Λουτσίνσκι ( Пётр Кириллович Лучинский, Pyotr Kirillovich Luchinsky; γεννημένος στις 27 Ιανουαρίου 1941) είναι πρώην Μολδαβός πολιτικός, που ήταν ο δεύτερος Πρόεδρος της Μολδαβίας (1997–2001).
Νεανικά χρόνια και εκπαίδευση
αριστερά|μικρογραφία| Βλαντίμιρ Πούτιν και Πέτρου Λουτσίνσκι, Κισινάου, 17 Ιουνίου 2000. Ο Πέτρου Λουτσίνσκι γεννήθηκε στις 27 Ιανουαρίου 1941 στο χωριό Ραντουλένιι Βέκι, στην κομητεία Σορόκα, στο Βασίλειο της Ρουμανίας (τώρα περιοχή Φλορέστι). Ο Λουτσίνσκι φέρει μια μεταγραμμένη εκδοχή του πολωνικού επωνύμου Łuczyński, αλλά ποτέ δεν ταυτίστηκε δημόσια με πολωνική κληρονομιά. Το 1962 αποφοίτησε από το Κρατικό Πανεπιστήμιο του Κισινάου. Κατά τη διάρκεια των σπουδών του, ήταν γραμματέας της τοπικής Κομσομόλ. Από το 1963 έως το 1964, ασχολήθηκε με την Κομσομόλ στον Σοβιετικό Στρατό. Έχει διδακτορικό στη Φιλοσοφία (1977) από τη Ρωσική Ακαδημία Επιστημών της Μόσχας.
Καριέρα στο Κομμουνιστικό Κόμμα
Το 1964 έγινε δεκτός στο Κομμουνιστικό Κόμμα της Σοβιετικής Ένωσης. Από το 1971, ο Λουτσίνσκι ήταν μέλος της Εκτελεστικής Επιτροπής (Πολιτμπουρό) της Κεντρικής Επιτροπής του Κομμουνιστικού Κόμματος στη Μολδαβική ΣΣΔ. Ήταν ο μόνος γηγενής Μολδαβός στην ηγεσία του Κομμουνιστικού Κόμματος της Μολδαβίας εκείνη την εποχή, όταν η ηγεσία της Μολδαβικής ΣΣΔ ήταν σχεδόν εξ ολοκλήρου στα χέρια ανθρώπων εκτός της δημοκρατίας ή Υπερδνειστερίας.
Από το 1978 έως το 1989, ήταν Πρώτος Γραμματέας της Δημοτικής Επιτροπής του Κισινάου του Κομμουνιστικού Κόμματος της Μολδαβίας. Το 1978, ο Ιβάν Μποντιούλ τον έστειλε να εργαστεί για το Κομμουνιστικό Κόμμα της Σοβιετικής Ένωσης στη Μόσχα, όπου ο Λουτσίνσκι παρέμεινε μέχρι το 1986. Από το 1986 έως το 1989, ο Λουτσίνσκι ήταν δεύτερος γραμματέας της Κεντρικής Επιτροπής του Κομμουνιστικού Κόμματος του Τατζικιστάν. Μετά την επιστροφή του στη Μολδαβική ΣΣΔ το 1989, έγινε πρώτος γραμματέας του Κομμουνιστικού Κόμματος της Μολδαβίας. Ο διορισμός του ακολούθησε τις εμφύλιες αναταραχές στις 7 Νοεμβρίου κατά τη διάρκεια των εορτασμών για την 72η επέτειο της Μεγάλης Οκτωβριανής Σοσιαλιστικής Επανάστασης.
Στις αρχές του 1991 διορίστηκε Γραμματέας της Κεντρικής Επιτροπής του Κομμουνιστικού Κόμματος της Σοβιετικής Ένωσης, οπότε έφυγε και πάλι από τη Μολδαβική ΣΣΔ για τη Μόσχα.
Μετασοβιετική καριέρα
Το 1991 διορίστηκε Πρέσβης της Μολδαβίας στη Ρωσία. Στις 4 Φεβρουαρίου 1993, εξελέγη Πρόεδρος του κοινοβουλίου της Μολδαβίας και επανεξελέγη στις 29 Μαρτίου 1994 για νέα θητεία. Διατήρησε τη θέση μέχρι το 1997.
Μετά την προεδρία
μικρογραφία| Ο [[Πρόεδρος του Αζερμπαϊτζάν Ιλχάμ Αλίεφ υποδέχτηκε τον Λουτσίνσκι στο Μπακού το 2014.]] Από τότε που εγκατέλειψε την εξουσία, συνέχισε να συναντά τους πρώην ομολόγους του, συμπεριλαμβανομένου του ηγέτη του Αζερμπαϊτζάν Ιλχάμ Αλίγιεφ, του Καζακστάν προέδρου Νουρσουλτάν Ναζαρμπάγεφ, του προέδρου της Εσθονίας Άρνολντ Ρίτελ, και του Ουκρανού προέδρου Λεονίντ Κραβτσούκ. Μετά τον θάνατο του πρώην προέδρου της Ρωσίας Μπόρις Γέλτσιν, τον περιέγραψε ως έναν πολιτικό που «έδινε μεγάλη προσοχή στις εθνικές φιλοδοξίες των χωρών της ΕΣΣΔ», λέγοντας επιπλέον ότι «διαδραμάτισε ουσιαστικό ρόλο για νεαρά ανεξάρτητα κράτη όπως Μολδαβία». Το 2018, δημοσίευσε το βιβλίο του Πιότρ Κιρίλοβιτς Λουτσίνσκι - Μέλος του Πολιτικού Γραφείου και Πρόεδρος, με συγγραφέα τον Ρώσο συγγραφέα Μιχαήλ Λουκίτσεφ. Στις αρχές του 2019, ο Πρόεδρος Ιγκόρ Ντόντον προσκάλεσε τον Λουτσίνσκι μαζί με τον πρώην πρόεδρο Μίρτσεα Σνέγκουρ σε μια περιοδεία στο πρόσφατα ανακαινισμένο Προεδρικό Μέγαρο, το οποίο χρειαζόταν επισκευές για πάνω από μια δεκαετία. Το 2020, ο Λουτσίνσκι, μαζί με 49 μέλη του Διεθνούς Κέντρου Νιζάμι Γκαντζάβι, που εδρεύει στο Μπακού, κάλεσε για διεθνή δράση για την αντιμετώπιση των νέων κυμάτων της πανδημίας COVID-19.
Προσωπική ζωή
Ο Πέτρου Λουτσίνσκι ήταν παντρεμένος με την Αντονίνα (θ. 2006), μια συνταξιούχο δασκάλα, και έχει δύο γιους, τον Σέργκιου και τον Τσίριλ. Ο Τσίριλείναι ένας επιχειρηματίας και πολιτικός, που ήταν μέλος του κοινοβουλίου καθώς και επαγγελματίας μπασκετμπολίστας.
Παραπομπές
Κατηγορία:Πρόεδροι της Μολδαβίας Κατηγορία:Μέλη του Κομμουνιστικού Κόμματος Σοβιετικής Ένωσης Κατηγορία:Μολδαβοί πολιτικοί Κατηγορία:Αποδέκτες του Τάγματος της Φιλίας των Λαών
Πέρση
Στην ελληνική μυθολογία με το όνομα Πέρση είναι γνωστή μία από τις Ωκεανίδες, (τις θυγατέρες του Ωκεανού και της Τηθύος). Η Πέρση ταυτίζεται με την Περσηίδα (Περσηίς) που αναφέρει ο Ησίοδος (Θεογονία 356). Παντρεύτηκε τον ίδιο τον θεό Ήλιο και απέκτησαν μαζί 4 παιδιά: το γνωστό από την Αργοναυτική Εκστρατεία βασιλιά της Κολχίδας Αιήτη, τον Πέρση, τη γνωστή από την Οδύσσεια μάγισσα Κίρκη και την Πασιφάη. Η Πέρση αναφέρεται στην Οδύσσεια (κ 139).
Πηγές
Περση
Κύπελλο Κύπρου πετοσφαίρισης ανδρών 1988-89
Το Κύπελλο Κύπρου 1988-89 ήταν η 15η έκδοση του Κυπέλλου Κύπρου (12η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1989-90 και οι 6 ομάδες της Β΄ κατηγορίας 1988-89. Νικήτρια ήταν η Ανόρθωση για 7η φορά στην ιστορία της.
Α΄ γύρος
Στον Α΄ γύρο έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Τελικός
Στον τελικό προκρίθηκαν η Ανόρθωση και η Νέα Σαλαμίνα. Το παιχνίδι διεξήχθη στις 23 Ιουνίου 1989 στο Λευκόθεο Κλειστό Γυμναστήριο στη Λευκωσία. Νικήτρια ήταν η Ανόρθωση με σκορ 3-0 σετ (17-15, 15-13, 15-5).
Κατάλογος νησιών της Βόρειας Μακεδονίας
Νησιά που βρίσκονται σε ποταμούς
Δύο νησιά βρίσκονται στην ροή του ποταμού Βαρδάρη. Επίσης, βρίσκονται στον δήμο Βαλάντοβο, και είναι τα ακόλουθα: (γεωγραφικές συντεταγμένες: 41.19611°N, 22.53722°W).
Παραπομπές
Πγδμ
Μίρτσεα Σνέγκουρ
Νεανικά χρόνια και εκπαίδευση
Ο Σνέγκουρ γεννήθηκε στο Τριφανέστι, στην περιφέρεια Σορόκα από τον Ιβάν και την Άννα Σνέγκουρ. Το 1957, αποφοίτησε από το γυμνάσιο της Φρουμουσίκα, στην περιοχή Φλορέστι, και συνέχισε τις σπουδές του στο Αγροτικό Κρατικό Πανεπιστήμιο της Μολδαβίας, από το οποίο αποφοίτησε το 1961. Ολοκλήρωσε διδακτορικό στις γεωργικές επιστήμες στο Τμήμα Κτηνοτροφίας του πανεπιστημίου το 1972.
Επαγγελματική Καριέρα
Ως εκπαιδευμένος γεωπόνος, ο Σνέγκουρ εργάστηκε ως διευθυντής του κολχόζ στο χωριό Λούνγκα, στην περιοχή Φλορέστι, από το 1961 έως το 1968. Από το 1968 έως το 1973 διετέλεσε διευθυντής του Πειραματικού Σταθμού Καλλιεργειών Αγροτεμαχίων και από το 1973 έως το 1978 ήταν διευθυντής της Κύριας Διεύθυνσης Γεωπονικής Επιστήμης του Υπουργείου Γεωργίας. Από το 1978 έως το 1981 εργάστηκε ως γενικός διευθυντής του Ερευνητικού Ινστιτούτου Αγροτικών Καλλιεργειών Selectia.
Πολιτική καριέρα
Ο Σνέγκουρ έγινε για πρώτη φορά μέλος του Κομμουνιστικού Κόμματος της Μολδαβίας το 1964. Το 1981, έγινε Γραμματέας της επιτροπής του Κομμουνιστικού Κόμματος της περιφέρειας Εντινέτς, υπηρετώντας μέχρι το 1985. Εκείνη τη χρονιά, έγινε Γραμματέας της Κεντρικής Επιτροπής του Κομμουνιστικού Κόμματος Μολδαβίας, υπηρετώντας μέχρι το 1989. Στις 29 Ιουλίου 1989, διορίστηκε Πρόεδρος του Προεδρείου του Ανώτατου Σοβιέτ της Μολδαβίας, υπηρετώντας σε αυτό το ρόλο μέχρι τις 27 Απριλίου 1990. Στις 27 Απριλίου, έγινε Πρόεδρος του Ανώτατου Σοβιέτ της Μολδαβικής ΣΣΔ, το οποίο έγινε Μολδαβική ΣΣΔ στις 23 Ιουνίου. Στις 3 Σεπτεμβρίου, έγινε Πρόεδρος της Μολδαβικής ΣΣΔ, ως συνιστώσας δημοκρατίας της Σοβιετικής Ένωσης.
Στις 23 Μαΐου 1991, ο Σνέγκουρ έγινε Πρόεδρος της Δημοκρατίας της Μολδαβίας, ακόμη ως συστατική δημοκρατία της ΕΣΣΔ. Τον Αύγουστο του 1991, η Μολδαβία κήρυξε την ανεξαρτησία της από τη Σοβιετική Ένωση και στις 27 Αυγούστου 1991, ο Σνέγκουρ εξελέγη ως ο πρώτος Πρόεδρος της Μολδαβίας ως ανεξάρτητου κράτους. Ο Σνέγκουρ ήταν αντίθετος στην άμεση επανένωση με τη Ρουμανία, η οποία οδήγησε σε διάσπαση με το Λαϊκό Μέτωπο της Μολδαβίας τον Οκτώβριο του 1991. Ο Σνέγκουρ αποφάσισε να θέσει υποψηφιότητα ως ανεξάρτητος υποψήφιος στις προεδρικές εκλογές του Δεκεμβρίου 1991, χωρίς να έχει αντίπαλο μετά την αποτυχία των προσπαθειών του Λαϊκού Μετώπου να οργανώσει ένα μποϊκοτάζ των ψηφοφόρων.
Στις 3 Σεπτεμβρίου 1991, ο Σνέγκουρ δημιούργησε τον Εθνικό Στρατό της Μολδαβίας. Τον Δεκέμβριο του 1991, ο Σνέγκουρ υπέγραψε την πράξη που έκανε τη Μολδαβία πλήρες μέλος της Συνομοσπονδίας Ανεξάρτητων Κρατών (CIS) και στις 2 Μαρτίου 1992, η Μολδαβία έγινε μέλος των Ηνωμένων Εθνών. Στις 29 Ιουνίου 1994, εγκρίθηκε ένα νέο Σύνταγμα της Μολδαβίας και στις 26 Ιουνίου 1995, η Μολδαβία έγινε δεκτή ως μέλος του Συμβουλίου της Ευρώπης.
Το 1995, ο Σνέγκουρ ίδρυσε το Κόμμα Αναγέννησης και Συνδιαλλαγής της Μολδαβίας με πρώην μέλη του Αγροτικού Κόμματος της Μολδαβίας. Ο Σνέγκουρ έλαβε μέρος ως υποψήφιος του Κόμματος της Αναγέννησης και της Συμφιλίωσης στις προεδρικές εκλογές του 1996, όπου κέρδισε πλήθος, αλλά όχι πλειοψηφία, ψήφων στον πρώτο γύρο. Ωστόσο, ο πρόεδρος του κοινοβουλίου Πέτρου Λουτσίνσκι εξέπληξε το έθνος με μια ανατρεπτική νίκη επί του Σνέγκουρ στον δεύτερο γύρο. Ο Σνέγκουρ συνέχισε ως Πρόεδρος μέχρι τις 15 Ιανουαρίου 1997.
Προσωπική ζωή
Το 1960, παντρεύτηκε τη Τζορτζέτα Σνέγκουρ (23 Απριλίου 1937 - 23 Δεκεμβρίου 2019), και έχει μια κόρη, τη Νατάλια Γκέρμαν, και έναν γιο.
Παραπομπές
Κατηγορία:Πρόεδροι της Μολδαβίας Κατηγορία:Μολδαβοί πολιτικοί
Σιγιάκ
Το 2015, ο Δήμος του Σιγιάκ συγχωνεύθηκε με τις παρακείμενες κοινότητες των Γκιεπάλαϊ (3.449 κάτοικοι), Μαμίνας (4.463 κάτοικοι) και Τσαφζόταϊ (12,381 κάτοικοι) στα πλαίσια μεταρρύθμισης της τοπικής αυτοδιοίκησης. Το Σιγιάκ είχε προηγουμένως 7.568 κατοίκους (2011).
Το Σιγιάκ ήταν για πολλά χρόνια τόπος αγοραπωλησιών πλησίον της γέφυρας του ποταμού Ερζέν. Το τέμενος της πόλης χρονολογείται από τον 19ο αιώνα. Το 1466, αναφέρθηκε πως 5.000 Αλβανοί μαχητές υπό τον Οθωμανό Σουλτάνο οι οποίοι πολέμησαν κατά του Σκεντέρμπεη τραυματίστηκαν σοβαρά στην περιοχή. Μεγάλο μέρος του πληθυσμού της πόλης είναι Κοσοβάροι ή Βόσνιοι οι οποίοι διέφυγαν στην περιοχή κατά τον 19ο αιώνα.
Κατά τη διάρκεια της κομμουνιστικής διακυβέρνησης της Αλβανίας, το Σιγιάκ υπήρξε πόλη σε μία ανεπτυγμένη αγροτική περιοχή. Κυρίως ήταν γνωστό για το κρατικό του οινοποιείο. Τη δεκαετία του 1990 μεγάλη μερίδα του πληθυσμού της πόλης αναζήτησε ένα καλύτερο επαγγελματικό μέλλον σε χώρες της Δυτικής Ευρώπης. Παράλληλα, αρκετοί άνθρωποι μετανάστευσαν στην πόλη από τις γύρω ορεινές περιοχές της χώρας. Πλέον, το Σιγιάκ εκμεταλλεύεται την τοποθεσία του ανάμεσα σε Τίρανα και Δυρράχιο, όπου υπάρχει πληθώρα εργοστασίων και παραγωγικών μονάδων.
Η ποδοσφαιρική ομάδα της πόλης ονομάζεται ΚΦ Ερζένι Σιτζάκ και αγωνίζεται στην Α΄ Κατηγορία ποδοσφαίρου της Αλβανίας.
Παραπομπές
Κατηγορία:Πόλεις της Αλβανίας
Στο διαδίκτυο, κανείς δεν ξέρει ότι είσαι σκύλος
Το «Στο Διαδίκτυο, κανείς δεν ξέρει ότι είσαι σκύλος» είναι ένα γνωμικό και μιμίδιο στο διαδίκτυο σχετικά με την ανωνυμία στο διαδίκτυο που ξεκίνησε ως λεζάντα μιας γελοιογραφίας πού σχεδίασε ο Πίτερ Στάινερ και δημοσιεύτηκε από την The New Yorker στις 5 Ιουλίου 1993. Η φράση είναι ενός μεγαλόσωμου σκύλου που κάθεται σε μια καρέκλα σε ένα γραφείο, με το πόδι του στο πληκτρολόγιο του υπολογιστή μπροστά του, και μιλάει σε ένα μικρότερο σκυλί που κάθεται στο πάτωμα δίπλα του. Ο Στάινερ είχε κερδίσει μεταξύ 200.000 και 250.000 δολαρίων μέχρι το 2013 από την επανεκτύπωσή της, οπότε είχε γίνει η γελοιογραφία που είχε αναπαραχθεί περισσότερο από την The New Yorker.
Εξωτερικοί σύνδεσμοι
Κατηγορία:Πολιτισμός του διαδικτύου Κατηγορία:Διαδικτυακά μιμίδια
Παύλος Γερακάρης
Ο Παύλος Γερακάρης είναι Έλληνας δημοσιογράφος. Έχει διατελέσει πρόεδρος του Πανελλήνιου Σύνδεσμου Αθλητικού Τύπου (Π.Σ.Α.Τ.) ενώ έχει θητεύσει και σε διάφορες άλλες θέσεις Απόφοιτος της Παντείου (σήμερα Πάντειο Πανεπιστήμιο) γεννήθηκε και μεγάλωσε στον Κορυδαλλό. Εργάσθηκε επί σειρά ετών σε διάφορες εφημερίδες και έντυπα αλλά και στην τηλεόραση και το ραδιόφωνο της ΕΡΤ όπου ήταν προϊστάμενος με κύριο αντικείμενο την αθλητικογραφία. Διετέλεσε ακόμη, σαν τακτικό μέλος του Πειθαρχικού συμβουλίου της ΕΣΗΕΑ, ενώ σήμερα είναι πρόεδρος του Β-βαθμού Πειθαρχικού συμβουλίου της Ένωσης.
Παραπομπές
Γερακαρης Παυλος
Scrapy
Το Scrapy είναι ένα δωρεάν και ανοιχτού κώδικα πλαίσιο λογισμικού για ανίχνευση ιστοσελίδων γραμμένο σε Python. Αρχικά σχεδιασμένο για απόξεση ιστού, μπορεί επίσης να χρησιμοποιηθεί για εξαγωγή δεδομένων χρησιμοποιώντας API ή ως πρόγραμμα ανίχνευσης ιστού γενικής χρήσης. Αυτή τη στιγμή διατηρείται από τη Zyte πρώην Scrapinghub, μια εταιρεία ανάπτυξης και υπηρεσιών web-scraping.
Η αρχιτεκτονική του Scrapy project είναι ανεπτυγμένη γύρω από "αράχνες", οι οποίες είναι αυτόνομα ερπυστριοφόρα προγράμματα που λαμβάνουν ένα σύνολο οδηγιών. Διευκολύνει τη δημιουργία και την κλιμάκωση μεγάλων έργων ανίχνευσης, επιτρέποντας στους προγραμματιστές να επαναχρησιμοποιήσουν τον κώδικά τους.
Κάποιοι δημοφιλείς οργανισμοί και προϊόντα που χρησιμοποιούν το Scrapy είναι: Lyst, Parse.ly, Sayone Technologies, Sciences Po Medialab, Data.gov.uk 's World Government Data Data.
Gojira
Οι Gojira είναι γαλλικό groove metal συγκρότημα, το οποίο δημιουργήθηκε το 1996 στη Μπαγιόν. Αρχικά ονομάζονταν Godzilla, αλλά άλλαξαν το όνομα τους πριν την κυκλοφορία του πρώτου τους δίσκου.
Είναι γνωστοί για τη στιχουργική τους, η οποία επικεντρώνεται σε περιβαλλοντικά θέματα και γνώρισαν μεγάλη επιτυχία μετά το άλμπουμ "L'Enfant Sauvage", μπαίνοντας στο Top-10 της πατρίδας τους, όπως και αρκετών ευρωπαϊκών χωρών, ενώ σκαρφάλωσαν στο Top-40 του αμερικάνικου Billboard.
Βιογραφία
Οι Gojira σχηματίστηκαν το 1996 από τον τραγουδιστή και κιθαρίστα Τζο Ντουπλαντιέ, τον αδελφό του και ντράμερ Μάριο Ντουπλαντιέ, τον κιθαρίστα Κριστιάν Αντρέου και τον μπασίστα Αλεσάντρ Κορνιγιόν. Υπό την ονομασία Godzilla ξεκίνησαν να περιοδεύουν και ηχογράφησαν μία σειρά ντέμο από το 1996 ως το 1999. Το ύφος τους ήταν death metal και στις περιοδείες τους άνοιγαν τις εμφανίσεις ονομάτων όπως οι Cannibal Corpse, Edge of Sanity, Impaled Nazarene και Immortal. Το 2001, άλλαξαν το όνομα τους σε Gojira, στη ρομάτζι προφορά του μυθικού τέρατος Godzilla.
left|thumb|150px|Ο Τζο Ντουπλαντιέ σε συναυλία το 2013 Λίγο πριν την αλλαγή του ονόματος τους, ο Ζαν-Μισέλ Λαμπαντιέ αντικατέστησε τον Κορνιγιόν και το συγκρότημα ξεκίνησε τις ηχογραφήσεις του πρώτου του άλμπουμ σε στούντιο του Βελγίου. Ο δίσκος με τίτλο "Terra Incognita" κυκλοφόρησε τον Μάρτιο του 2001 με παραγωγό τα ίδια τα μέλη του σχήματος, ενώ ένα βίντεο κλιπ γυρίστηκε για το κομμάτι "Love". Στο μουσικό τους ύφος, συμπεριλήφθηκαν στοιχεία progressive και groove metal.